George S. Albee

George Sumner Albee (12 a viz Mae 1905 – ) a oa ur skrivagner stadunanat. Pemp romant en deus skrivet etre 1935 ha 1960, meur a istor berr, hag unan hepken war dachenn ar skiant-faltazi.

Nebeut-tre a ouzer diwar-benn an den ; abred en e vuhez en devoa kemeret penn an hent, p'en devoa beajet dre ar bed er bloavezhioù 1920 ha 1930 kent en em staliañ e Kuba er bloavezhioù 1950.

Ur flemmganer e oa, adalek e romant kentañ Young Robert (1937) hag a-hed ar peurrest eus e respet.

Unan eus an oablegennoù a zo chomet en istor ar skiant-faltazi eo bet George S. Albee : un istor berr hepken a voe skrivet gantañ er bed-se, The Top (1953), a zo bet lakaet e-touez oberennoù klasel an S-F ken abred ha 1963, pa voe embannet gant Groff Conklin (1904-1968) en torkad 12 Great Classics of Science FictionConklin, Groff. 12 Great Classics of Science Fiction. New York :Gold Medal, 1963 . Troet e voe e galleg gant Michèle Santoire er gelaouenn Fiction, niv. 157, miz Kerzu 1966, pp. 105-116, dindan an titl En haut de la pyramide ; an hevelep troidigezh a gaver en torkad Histoires de rebelles. Paris : Le Livre de Poche, 1984, pp. 27-41, dindan an titl Le sommet 

Oberennoù
Diglok eo al listenn-mañ.
1935 : Not in a day, romant. New York : Reynal & Hitchcock.
1937 : Young Robert: a brief history, a novel, romant. New York : A. A. Knopf.
1948 : The next voice you hear, istor berr. In : Cosmopolitan, niverenn miz Eost.
1953 : The top, istor berr skiant-faltazi.
1956 : Three young kings, romant. New York : F. Watts.
1957 : The mysterious Mr. Todd, istor berr. In : The Saturday Evening Post, 9 a viz C'hwevrer.
1958 : The boys, romant. New York : Ballantine Books.
1960 : By the sea, by the sea...: A novel, romant. New York : Simon & Schuster.
1961 : Let's put women in their place, istor berr. In : The Saturday Evening Post, 16 a viz Kerzu.

Sinema
1950 : The next voice you hear, sevenet gant William A. Wellman32px|Internet Movie Database|link=https://www.imdb.com/title/tt0042786/?ref_=fn_al_tt_1.

Liammoù diavaez
Burutelladenn ar romant bet embannet e 1960 :  
Guide to the George Sunner Albee Papers

Notennoù

Rummad:Ganedigezhioù 1905
Rummad:Marvioù 1964
Rummad:Skrivagnerien SUA
Rummad:Skrivagnerien saoznek
Rummad:Skrivagnerien skiant-faltazi